Vilhelm Thomsen

Vilhelmas Liudvigas Peteris Tomsenas (, 1842 m. sausio 25 d. Kopenhaga – 1927 m. gegužės 12 d. Kopenhaga)BNF identifikatoriusSNAC – 2010Istorijos ir mokslo darbų komitetas – 1834 – danų kalbininkas ir istorikas, profesorius, Rusijos mokslų akademijos užsienio narys korespondentas (nuo 1894 m.). Veikalų apie indoeuropiečių, Baltijos finų ir tiurkų kalbas autorius, taip pat rašė apie etruskų kalbą bei apie kalbotyros ir Europos istoriją.

 Biografija 
Baigė Kopenhagos universitetą, jame įgijo daktaro laipsnį ir dėstė nuo 1871 m. iki išėjimo į pensiją 1913 m.; vienas iš jo mokinių buvo filologas Kristoferis Niuropas. V. Tomsenas buvo Karališkosios Danijos mokslų draugijos prezidentas (1909). Nuo 1894 m. – Rusijos mokslų akademijos užsienio narys korespondentas.

Daugiausia domėjosi finougrų ir indoeuropiečių (germanų ir baltų) kalbų kontaktų problematika, skandinavų ir slavų ryšiais (taip pat ir, kaip istorikas, „variagų klausimu“). Tyrė lietuvių kalbą. Labiausiai žinomas dėl senojo tiurkų rašto iššifravimo (1893–1896 m. darbų ciklas), taip pat – dėl XIX a. kalbotyros istorijos apybraižos.

 Bibliografija 
 Den gotiske Sprogklasses Indflydelse på den finske (1869)
 Ryska Rikets Grundläggning genom Skandinaverna (1882)
 Berøringer mellem de finske og de baltiske (litauisk-lettiske) Sprog (1890)
 Inscriptions de l'Orkhon déchifrées (1896)
 Turcica (1916)
 Samlede Afhandlinger (4 bd, 1919-1931)
 Išnašos 

Kategorija:Danijos mokslininkai
Kategorija:Danijos kalbininkai
Kategorija:Istorikai